KOMISSION ASETUS (ETY) N:o 54/91,
annettu 9 päivänä tammikuuta 1991,
tuoreiden tai jäähdytettyjen lampaanruhojen yhteisön edustavilla markkinoilla todettujen hintojen määrittämisestä ja tiettyjen muiden yhteisön lampaanruhojen laatujen hintojen yhteenvedosta annetun asetuksen (ETY) N:o 1481/86 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon lampaan-ja vuohenliha-alan yhteisestä markkinajärjestelystä 25 päivänä syyskuuta 1989 annetun neuvoston asetuksen (ETY) N:o 3013/89(1), sellaisena kuin se on muutettuna asetuksella (ETY) N:o 3577/90(2), ja erityisesti sen 4 artiklan 5 kohdan,
sekä katsoo, että
asetuksen (ETY) N:o 3013/89 22 artiklan nojalla yhteisön edustavilla markkinoilla todetun hinnan on oltava hinta, joka on laadittu kunkin hinnoittelualueen yksillä tai useammilla edustavilla markkinoilla todettujen hintojen perusteella ottaen huomioon kunkin hinnoittelualueen lampaantuotannon suhteellisen merkityksen,
tämän vuoksi olisi korvattava komission asetuksen (ETY) N:o 1481/86(3), sellaisena kuin se on viimeksi muutettuna asetuksella (ETY) N:o 3983/89(4), 1 artikla, ja
tässä asetuksessa säädetyt toimenpiteet ovat lampaiden ja vuohien hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1481/86 1 artikla seuraavasti:
"1 artikla
Asetuksen (ETY) N:o 3013/89 4 artiklan 1 kohdassa tarkoitetun lampaanruhojen hinnan yhteisön edustavilla markkinoilla on vastattava liitteessä II vahvistetuilla kertoimilla painotettua, kunkin hinnoittelualueen yksillä tai useammilla edustavilla markkinoilla todettujen hintojen keskiarvoa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 7 päivästä tammikuuta 1991.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 9 päivänä tammikuuta 1991.